ຂ່າວສານ
ສປປ ເກົາຫຼີ ກຽມພ້ອມຮັກສາການພົວພັນສະໜິດສະໜົມກັບ ຈີນ
ການນຳ ສປປ ເກົາຫຼີ Kim Jong – un ແລະ ປະທານປະເທດ ຈີນ ທ່ານ ສີຈິ້ນຜິງ
ການພົວພັນລະຫວ່າງ ສປປ ເກົາຫຼີ ແລະ ຈີນ ພວມພັດທະນາຕາມຄວາມຮຽກຮ້ອງຕ້ອງການຂອງຍຸກສະໄໝໃໝ່, ແລະ ພຽງຢາງ ຈະພ້ອມກັບ ປັກກິ່ງ ຊຸກຍູ້ການພົວພັນຫຼາຍກ່ວາອີກ ແລະ ນ້ຳໃຈມິດຕະພາບລະຫວ່າງ 2 ຝ່າຍກໍ່ສືບຕໍ່ໄດ້ຮັບການຮ່ວມມືຢ່າງແໜ້ນແຟ້ນ. ນີ້ແມ່ນຄຳຢຶນຢັນຂອງການນຳ ສປປ ເກົາຫຼີ Kim Jong – un ໃນສານຂອບໃຈຕໍ່ທ່ານປະທານປະເທດຈີນ ສີຈິ້ນຜິງ ໄດ້ສົ່ງທູດພິເສດໄປເຂົ້າຮ່ວມພິທີສະເຫຼີມສະຫຼອງ 70 ປີແຫ່ງວັນຊາດ ສປປ ເກົາຫຼີ ຫວ່າງແລ້ວນີ້.ທ່ານ Kim Jong – un ໄດ້ສະແດງຄວາມຂອບອົກຂອບໃຈ, ພ້ອມທັງຖະແຫຼງກຽມພ້ອມການພັດທະນາການພົວພັນ 2 ຝ່າຍຫຼາຍກ່ວາອີກ. ເມື່ອເຕື້ອງເຖິງການຢ້ຽມຢາມຂອງທ່ານ ລີຈາງຊູ, ກຳມະການຜູ້ປະຈຳການກົມການເມືອງສູນກາງພັກກອມມູນິດຈີນ, ການນຳ ສປປ ເກົາຫຼີ ຖືວ່າ: ການຢ້ຽມຢາມຄັ້ງນີ້ໄດ້ສະແດງຄວາມໃກ້ຊິດສະໜິດສະໜົມລະຫວ່າງ 2 ປະເທດກ່ວາອີກ.
(ແຫຼ່ງຄັດຈາກ VOV)